Nalika para sarjana wau uninga bab punika, saha sarêng sêrat-sêrat wau sampun kasantunan ing basa warni-warni, tuwin para tiyang wiwit maos sarta angrêmbag sêrat-sêrat wau, mênggah karampunganing pamanggihipun, sakathahing agami punika nunggil waton. Kêdah anggadhahi wêwinih satunggal, ananging botên kadunungan wahyuning Allah, kêdah wontên tukipun sanès ingkang udalipun ngawontênakên sawarnining agami wau.